Pudasjärven kirkko

Pudasjärven kirkko on vuonna 1781 valmistunut ristikirkko. 

Sijainti ja kirkkorakennus
Kirkko, kellotapuli ja hautausmaa sijaitsevat Pudasjärven kirkonkylällä seututien 855 varrella. Kirkko on järjestyksessä kolmas Riekinkankaalle Pudasjärven rantaan rakennettu kirkko. Siihen mahtuu noin 700 ihmistä. Alttaritaulun on maalannut Johan Gustav Hedman vuonna 1825.

Kirkkopiha
pienoiskuva|Kirkonrakentaja Heikki Väänäsen johdolla rakennettu, vuonna 1762 valmistunut uusrenessanssikellotapuli vuonna 1997.
Kirkkopihan välittömässä läheisyydessä on museoalue, jonne vanha kirkkotie kulkee. Kirkon kellotapuli on kolmikerroksinen ja sen ulkoseinillä ovat ainoat tunnetut Mikael Toppeliuksen ulkomaalaukset vuosilta 1765–1766, jotka saivat uuden maalin kesällä 2008.  Konservoinnin yhteydessä maalattiin esiin aiemmin peitetyt lehväkuviot. Koristekuvioiden ohella Toppelius maalasi kellotapulin seiniin mm. runsauden sarven, Jeesusta symboloivan jousta käpälissään pitelevän leijonan sekä raamatunlauseita. 

Kirkkopihassa on sisällissodan taisteluissa kaatuneiden hauta sekä Pudasjärven ensimmäisen kirkkoherran Josephus Palmannuksen ja hänen perheensä hauta. Palmannukset hukkuivat Pudasjärveen palatessaan helluntaikirkosta vuonna 1666. Nykyistä hautausmaata ympäröi 1 370 metriä pitkä katettu hirsiaita. Keskellä on sankarihauta-alue, jossa on taiteilija Paavo Tolosen tekemä sankaripatsas ja E. Anderssonin suunnittelema kivinen muistoristi.

 Lähteet 

 Aiheesta muualla 

 Pudasjärven kirkko



Luokka:Pudasjärven rakennukset ja rakennelmat
Luokka:Pohjois-Pohjanmaan kirkkorakennukset
Luokka:Suomen puiset ristikirkot
Luokka:Suomen 1700-luvulla rakennetut rakennukset ja rakennelmat